Greek Legal Document

Category: 329

Content:
8α. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1408 της 8/23 Σεπτ. 1954 Περί εγκρίσεως απολύτου προτιμήσεως των Σιδηροδρομικών δικτύων της Χώρας δια μεταφοράς ειδών ή επιβατών, ενεργουμένων υπό άμεσον χρέωσιν του Κρατικού Πρ/σμού. Λαβόν υπ’ όψιν πρότασιν του επί των Οικονομικών Υπουργού, περί της ανάγκης όπως τα Σιδηροδρομικά δίκτυα της Χώρας ενισχυθώσιν οικονομικώς προς μείωσιν των εκ της εκμεταλλεύσεως τούτων προκυπτόντων ελλειμμάτων άτινα καλύπτονται δια του Κρατικού Προϋπολογισμού, αποφασίζει: Ι.Εγκρίνει όπως,οι μεταφοραί ειδών ή επιβατών αι ενεργούμεναι υπό άμεσον χρέωσιν του Κρατικού Πρ/σμού, ή υπό άμεσον χρέωσιν ειδικών Λογ/σμών ή Οργανισμών Δημοσίου Δικαίου επιχορηγουμένων υπό του Κράτους, εκτελώνται υπό των Σιδηροδρομικών δικτύων της Χώρας κατ’ απόλυτον προτίμησιν, έναντι των λοιπών μέσων μεταφοράς, εκτός αν εν συγκεκριμένη τινί περιπτώσει εκδηλούται εγγράφως αδυναμία προς εκτέλεσιν ωρισμένης μεταφοράς. ΙΙ.Αι διατάξεις της προηγουμένης παραγράφου εφαρμόζονται και επί μεταφορών διενεργουμένων υπό του Οργανισμού Τηλεπικοινωνιών Ελλάδος, της Δ.Ε.Η., της Αγροτικής Τραπέζης της Ελλάδος και της ΚΥΔΕΠ, κατ’ εφαρμογήν της ασκουμένης υπό του Κράτους Αγροτικής Πολιτικής. Εκδόσαν προς τούτο την υπ’ αριθ. 1408 παρούσαν πράξιν του, ης η ισχύς άρχεται δέκα ημέρας από της δημοσιεύσεώς της εις την Εφημερίδα της Κυβερνήσεως. (Αντί της σελ. 101(β) Σελ. 101(γ) Διάφορες Διατάξεις 21.Β.ω.8-8α